છેલ્લા એક વર્ષથી ચાલી રહેલા પાટીદાર અનામત આંદોલન મામલે CM તરીકે આનંદીબેન પટેલની ભૂમિકા સામે સવાલો ઉભા હતા. આનંદીબેન પટેલની સરકારના એક વર્ષ બાદ ગુજરાતમાં ભાજપના ચુસ્ત મતદારો એવા પાટીદારોએ અનામત આંદોલનની શરૂઆત કરી હતી. આ આંદોલન ઉગ્ર સ્વરૂપ પડક્યું હતું. ગુજરાતમાં ઠેર-ઠેર ભાજપ વિરોધી પ્રચાર પાટીદારો દ્વારા થઇ રહ્યો હતો. આ સમયે પણ ગુજરાતની આનંદીબેન પટેલની સરકારે પાટીદારોને મનાવવા કે માંગણીઓ ઉકેલવા માટે કોઇ ચોક્કસ પગલાં ભર્યા નહીં. પરિણામે પાટીદારો ભાજપની સામે લડાયક બનીને આવી ગયા. બેનની સરકારમાં સામેલ પટેલ મંત્રીઓ પણ આ મુદ્દે ચૂપ બેસી ગયા હતા. આ આંદોલન હજુ પણ ચાલી રહ્યું છે. તેમ છતાં ગુજરાત સરકાર પાટીદારોને પોતાની સાથે લેવા કોઇ ચોક્કસ માર્ગ શોધી શક્યું નથી.